smcproject/ml-wiki-sentences huggingface dataset:
തത്വശാസ്ത്രപരമായി വിരസത എന്നത് ഒരു വ്യക്തി തന്റെ പരിസ്ഥിതിയെ മങ്ങിയതും മടുപ്പിക്കുന്നതും ഉത്തേജനം ഇല്ലാത്തതുമായി കാണുന്നതാണ്.
ഇത് ഒഴിവുസമയങ്ങളിൽ നിന്നും അല്ലെങ്കിൽ സൗന്ദര്യാത്മക താൽപ്പര്യങ്ങളുടെ അഭാവത്തിൽ നിന്നും ഉണ്ടാകാം.
വിരസതയിൽ അന്തർലീനമായ ഒരു ഉത്കണ്ഠയുണ്ട്; അതിനെ തടയുന്നതിനോ പരിഹരിക്കുന്നതിനോ ആളുകൾ കാര്യമായ പ്രയത്‌നം ചെലവഴിക്കും, എന്നിട്ടും പല സാഹചര്യങ്ങളിലും അത് കഷ്ടപ്പാടുകളായി മാറുന്നു.
വിരസതയിൽ നിന്ന് രക്ഷപ്പെടാനുള്ള സാധാരണ നിഷ്ക്രിയ മാർഗങ്ങൾ ഉറങ്ങുകയോ ക്രിയാത്മകമായ ചിന്തകളിൽ (പകൽ സ്വപ്നം) മുഴുകുകയോ ചെയ്യുക എന്നതാണ്.
പരിചയവും ആവർത്തനവും വിരസതയിലേക്ക് നയിക്കുന്നതിനാൽ ഏതെങ്കിലും തരത്തിലുള്ള മനഃപൂർവമായ പുതിയ പ്രവർത്തനത്തിൽ ഏർപ്പെടുന്നതും വിരസത അകറ്റും.
അസ്തിത്വവാദ ചിന്തയിൽ വിരസതയ്ക്കും ഒരു പങ്കുണ്ട്.
സോറൻ കീർ‌ക്കെഗാഡും ഫ്രെഡറിക് നീച്ചയും അസ്തിത്വവാദ പ്രസ്ഥാനത്തിന്റെ തുടക്കക്കാരായ രണ്ട് തത്ത്വചിന്തകരായിരുന്നു.
പാസ്കലിനെപ്പോലെ , ജീവിതത്തിന്റെ പ്രത്യക്ഷമായ അർത്ഥശൂന്യതയോടും വിരസതയിൽ നിന്ന് രക്ഷപ്പെടാനുള്ള വഴിതിരിച്ചുവിടലിനോടുമുള്ള ജനങ്ങളുടെ നിശബ്ദ പോരാട്ടത്തിൽ അവർക്ക് താൽപ്പര്യമുണ്ടായിരുന്നു.
കീർ‌ക്കെഗാഡിന്റെ പുസ്തകമായ എയ്തർ/ഓർ വിരസത ഒഴിവാക്കാൻ ഉയർന്ന തലത്തിലുള്ള സൗന്ദര്യശാസ്ത്രജ്ഞർ (എയ്സ്ത്തെറ്റ്സ്) ഉപയോഗിക്കുന്ന ഒരു രീതിയായ റൊട്ടേഷൻ രീതി വിവരിക്കുന്നു.
ഈ രീതി സൗന്ദര്യാത്മക (എയ്സ്ത്തെറ്റിക്) ജീവിതരീതിയുടെ ഒരു പ്രധാന ഹെഡോണിസ്റ്റിക് വശമാണ്.
എയ്സ്ത്തെറ്റുകൾ ഓരോ പ്രവർത്തനത്തിൽ നിന്നും ലഭിക്കുന്ന ആസ്വാദനവും ആനന്ദവും പരമാവധിയാക്കാൻ ഒരാൾ ചെയ്യുന്നതിനെ നിരന്തരം മാറ്റുന്നു.
സുലു പോലെയുള്ള ചില എൻഗുനി ഭാഷകളിൽ, വിരസത, ഏകാന്തത എന്നിവയെ പരാമർശിക്കാൻ ഒരേ വാക്ക് (isizungu) ഉപയോഗിക്കുന്നു.
കാരണങ്ങളും ഫലങ്ങളും വിക്ടർ വാസ്നെറ്റ്സോവ് വരച്ച "ദ പ്രിൻസസ് ഹൂ നെവർ സ്മൈൽഡ് (ഒരിക്കലും പുഞ്ചിരിക്കാത്ത രാജകുമാരി)"
വ്യാപകമായി പഠിച്ചിട്ടില്ലെങ്കിലും, വിരസതയെക്കുറിച്ചുള്ള ഗവേഷണങ്ങൾ സൂചിപ്പിക്കുന്നത് വിരസത ഒരു വ്യക്തിയുടെ ജീവിതത്തിന്റെ വിവിധ മേഖലകളെ ബാധിക്കുന്ന ഒരു പ്രധാന ഘടകമാണ് എന്നാണ്.
വിരസതയ്ക്കുള്ള സാധ്യത അളക്കുന്ന ബോർഡം-പ്രോൺനസ് സ്കെയിലിൽ താഴ്ന്ന റാങ്കിലുള്ള ആളുകൾ, കരിയർ, വിദ്യാഭ്യാസം, സ്വയംഭരണം എന്നിവയുൾപ്പെടെ അവരുടെ ജീവിതത്തിന്റെ വിവിധ വശങ്ങളിൽ മികച്ച പ്രകടനം കാഴ്ചവയ്ക്കുന്നതായി കണ്ടെത്തി.
വിരസത ക്ലിനിക്കൽ ഡിപ്രഷന്റെ ലക്ഷണമാകാം.
ചില തത്ത്വചിന്തകർ നിർദ്ദേശിക്കുന്നത് കുട്ടികളെ ഉത്തേജകങ്ങളില്ലാത്ത ഒരു പരിതസ്ഥിതിയിൽ വളർത്തുകയും അവരുടെ പരിസ്ഥിതിയുമായി ഇടപഴകാൻ അനുവദിക്കുകയോ പ്രോത്സാഹിപ്പിക്കുകയോ ചെയ്തില്ലെങ്കിൽ, അതിനുള്ള മാനസിക ശേഷി വികസിപ്പിക്കുന്നതിൽ അവർ പരാജയപ്പെടും എന്നാണ്.
ഒരു പഠന അന്തരീക്ഷത്തിൽ, ബോറടിക്കാനുള്ള ഒരു സാധാരണ കാരണം വിഷയത്തെക്കുറിച്ചുള്ള ധാരണയില്ലായ്മ അല്ലെങ്കിൽ അമിത ധാരണയാണ്; ഉദാഹരണത്തിന്, തനിക്ക് അറിയാത്തതോ താൽപ്പര്യം ഇല്ലാത്തതോ ആയ ഒരു ക്ലാസിലോ പ്രഭാഷണത്തിലോ ഇരിക്കുന്ന ഒരാൾക്ക് അത് സാധാരണയായി വിരസമായി തോന്നും.
അതേപോലെ തന്നെ വളരെ എളുപ്പത്തിൽ മനസ്സിലാക്കാവുന്നതോ ലളിതമോ സുതാര്യമോ ആയതൊ സ്ഥിരമായി കെട്ട് മനപാഠം ആയതോ ആയവയും ബോറടിപ്പിക്കാം.
വിരസത പലപ്പോഴും പഠനവുമായി വിപരീതമായി ബന്ധപ്പെട്ടിരിക്കുന്നു.
വിദ്യാർത്ഥികൾക്ക് പ്രവചിക്കാവുന്ന ഒരു പ്രവർത്തനം അവരെ ബോറടിപ്പിക്കാൻ സാധ്യതയുണ്ട്.
1989-ലെ ഒരു പഠനം സൂചിപ്പിക്കുന്നത്, വിരസത വ്യക്തിയുടെ ശ്രദ്ധയുടെ അളവിനെ സ്വാധീനിച്ചേക്കാം എന്നാണ്.
വിരസതയും കൗമാരക്കാർക്കിടയിലെ മയക്കുമരുന്ന് ദുരുപയോഗവുമായുള്ള ബന്ധനങ്ങളും പഠന വിധേയമാക്കിയിട്ടുണ്ട്.
പത്തോളജിക്കൽ ഗാംബ്ലിങ് സ്വഭാവത്തിന്റെ ഒരു കാരണമായി വിരസതയെ പറയാറുണ്ട്.
പത്തോളജിക്കൽ ഗാംബ്ലിങ് സ്വഭാവക്കാർ വിരസതയുടെയും വിഷാദത്തിന്റെയും അവസ്ഥകൾ ഒഴിവാക്കാൻ ഉത്തേജനം തേടുന്നു എന്ന സിദ്ധാന്തത്തിന് അനുസൃതമായ ഫലങ്ങൾ ഒരു പഠനം കണ്ടെത്തിയിട്ടുണ്ട്.
വിരസതയ്ക്ക് പുതിയ വെല്ലുവിളികൾ തേടാൻ മനുഷ്യരെ പ്രോത്സാഹിപ്പിക്കുന്ന പരിണാമപരമായ അടിത്തറയുണ്ടെന്നും അഭിപ്രായമുണ്ട്.
വിരസത മനുഷ്യന്റെ പഠനത്തെയും ബുദ്ധിയെയും സ്വാധീനിച്ചേക്കാം.
വിരസതയ്ക്ക് ചില നല്ല ഫലങ്ങളും ഉണ്ടാകുമെന്ന് സമീപകാല ചില പഠനങ്ങൾ സൂചിപ്പിക്കുന്നു.
ഒരു താഴ്ന്ന ഉത്തേജന അന്തരീക്ഷം സർഗ്ഗാത്മകത വർദ്ധിപ്പിക്കുന്നതിലേക്ക് നയിച്ചേക്കാം, കൂടാതെ അത് ഒരു "യുറീക്ക മൊമെന്റിന്" വേദിയൊരുക്കിയേക്കാം.
ജോലിസ്ഥലത്ത്
ജോലിയുടെ അഭാവം, വിരസത, തത്ഫലമായുണ്ടാകുന്ന സംതൃപ്തിയുടെ അഭാവം എന്നിവ ആധുനിക ഓർഗനൈസേഷനുകളിൽ, പ്രത്യേകിച്ച് ഓഫീസ് അധിഷ്ഠിത വൈറ്റ് കോളർ ജോലികളിൽ പ്രവർത്തിക്കുന്ന വ്യക്തികളെ ബാധിക്കുന്ന ഒരു സാധാരണ അസ്വാസ്ഥ്യമാണെന്ന് സ്ഥാപിക്കുന്ന ഒരു മാനേജ്മെന്റ് സിദ്ധാന്തമാണ് ബോറൗട്ട്.
ഈ സിദ്ധാന്തം ആദ്യമായി 2007-ൽ രണ്ട് സ്വിസ് ബിസിനസ് കൺസൾട്ടന്റുമാരായ പീറ്റർ വെർഡർ, ഫിലിപ്പ് റോത്ത്ലിൻ എന്നിവരുടെ ഡയഗ്നോസ് ബോറൗട്ട് എന്ന പുസ്തകത്തിൽ വിശദീകരിച്ചു.
സമ്മർദ്ദത്തിന്റെ സാന്നിധ്യത്തേക്കാൾ അർത്ഥവത്തായ ജോലികളുടെ അഭാവമാണ് പല തൊഴിലാളികളുടെയും പ്രധാന പ്രശ്നമെന്ന് അവർ അവകാശപ്പെടുന്നു..
ജീവനക്കാരെ ജോലിയിൽ നിന്ന് സ്വയം ഒഴിയാൻ പ്രേരിപ്പിക്കുന്ന ഒരു ആധുനിക എക്‌സിറ്റ് മാനേജ്‌മെന്റ് തന്ത്രമാണ് "ചേസിംഗ്-ഔട്ട്-റൂം" അല്ലെങ്കിൽ "ബോറം റൂം" എന്നും അറിയപ്പെടുന്ന ഒരു "ബാനിഷ്‌മെന്റ് റൂം".
ഇതിൽ ജീവനക്കാരെ അവർ നിരാശരാകുന്നതുവരെ അർത്ഥമില്ലാത്ത ജോലി ചെയ്യേണ്ടിവരുന്ന ഒരു ഡിപ്പാർട്ട്‌മെന്റിലേക്ക് മാറ്റുന്നു, അതിലൂടെ അവർ സ്വയം ജോലി ഉപേക്ഷിക്കാൻ തയ്യാറാകുന്നു.
സ്വമേധയാ ജോലി രാജി വെച്ച് പോകുന്നതിനാൽ, ജീവനക്കാരന് ചില ആനുകൂല്യങ്ങൾക്ക് അർഹതയുണ്ടായിരിക്കില്ല.
ഈ സമ്പ്രദായത്തിന്റെ നിയമസാധുതയും ധാർമ്മികതയും സംശയാസ്പദമാണ്, ചില പ്രദേശങ്ങളിലെ കോടതികൾ ക്രിയാത്മകമായ പിരിച്ചുവിടലായി (കൺസ്ട്രക്റ്റീവ് ഡിസ്മിസൽ) ഇതിനെ വ്യാഖ്യാനിക്കാം.
ഇതും കാണുക നിസ്സംഗത ക്യാബിൻ ഫീവർ ഡ്രാബ് (നിറം) ഡിസ്റ്റിമിയ പ്രചോദനം കൂടുതൽ വായനയ്ക്ക് കരേര, എലീന (2023).
ബോർഡം .
കേംബ്രിഡ്ജ് യൂണിവേഴ്സിറ്റി പ്രസ്സ്.
അവലംബം പുറം കണ്ണികൾ വിരസത: പാശ്ചാത്യ ദാർശനിക വീക്ഷണങ്ങളുടെ ചരിത്രം , ഇന്റർനെറ്റ് എൻസൈക്ലോപീഡിയ ഓഫ് ഫിലോസഫി
മലയാളമടക്കമുള്ള ഇന്ത്യൻ ലിപികളിൽ വ്യഞ്ജനത്തോടൊപ്പം സ്വാഭാവികമായി അടങ്ങിയിട്ടുള്ള അ സ്വരം നീക്കം ചെയ്യാനുപയോഗിക്കുന്ന സ്വരഭേദസൂചകച്ചിഹ്നത്തെയാണ് പൊതുവിൽ വിരാമം അഥവാ വിരാമ എന്നറിയപ്പെടുന്നത്.
മലയാളത്തിൽ ചന്ദ്രക്കലയാണ് വിരാമം സൂചിപ്പിക്കാനുപയോഗിക്കുന്ന ചിഹ്നം.
തമിഴിൽ പുള്ളി ഇതിനായി ഉപയോഗിക്കുമ്പോൾ മറ്റു പലഭാഷകളിലും വിരാമച്ചിഹ്നം ഹലന്ത എന്ന പേരിൽ അറിയപ്പെടുന്നു.
സ്വരത്തിന് അന്ത്യമുണ്ടാക്കുക എന്ന അർത്ഥത്തിലുള്ള വിരാമ ( സംസ്കൃതം : विराम ) എന്ന പേര് സംസ്കൃതത്തിൽ നിന്നുള്ളതാണ്.
കന്നഡയിലും തെലുഗിലും ഉപയോഗിക്കുന്ന ഹലന്ത എന്ന പേരും സ്വരത്തിന് അന്ത്യമുണ്ടാക്കുക എന്ന അർത്ഥത്തിൽത്തന്നെയുള്ളതാണ്.
സ്വരം എന്നാണ് ഹൽ എന്ന വാക്കിനർത്ഥം.
വിവിധലിപികളിലെ വിരാമച്ചിഹ്നങ്ങൾ ലിപി ചിഹ്നം പേര് ഉദാഹരണം സംസ്കൃതം ् വിരാമ क् മലയാളം ് ചന്ദ്രക്കല ക് തമിഴ് ் പുള്ളി க் തെലുഗ് ్ ഹലന്ത క్ കന്നഡ ್ ഹലന്ത ಕ್ ബംഗാളി ্ ഹൊഷൊന്തൊ ഒഡിയ ୍ ഹലന്ത മലയാളത്തിലെ വിരാമച്ചിഹ്നങ്ങൾ
നിലവിൽ ചന്ദ്രക്കലയാണ് വിരാമത്തിനായി മലയാളത്തിൽ ഉപയോഗിക്കുന്നതെങ്കിലും ചന്ദ്രക്കലയുടെ ആവിർഭാവത്തിന് മുമ്പ് മറ്റുപലചിഹ്നങ്ങളും ഉപയോഗത്തിലിരുന്നു.
വ്യഞ്ജനത്തിനു മുകളിലിടുന്ന കുത്തനെയുള്ള വരയും (വടിവിരാമം) വൃത്തവുമാണ് (വൃത്തവിരാമം/കുഞ്ഞുവട്ടം) അവ.
ഇതുരണ്ടും യൂണികോഡ് എൻകോഡിങ്ങിന് നിർദ്ദേശിക്കപ്പെട്ടിട്ടുണ്ട്.
ഇതും കാണുക സംവൃതോകാരം അവലംബം ↑ Proposed New Characters: Pipeline Table - MALAYALAM SIGN VERTICAL BAR VIRAMA, MALAYALAM SIGN CIRCULAR VIRAMA എന്നിവ കാണുക.
ശേഖരിച്ചത് 2015 മേയ് 9
വിരലിടൽ (ലൈംഗികം) ഇംഗ്ലീഷ് വിലാസം https://ml.wikipedia.org/wiki/Fingering_(sexual_act) വിക്കിപീഡിയ സെൻസർ ചെയ്തിട്ടില്ല .
വിരലിടുന്ന ഒരു സ്ത്രീ വിരലിടൽ ചിത്രീകരിച്ചിരിക്കുന്നു.
പരസ്പരമുള്ള വിരലിടൽ
കൈവിരലുകൾ ഉപയോഗിച്ച് യോനി , കൃസരി , ഭഗം തുടങ്ങിയവയെ ലൈംഗികമായി ഉത്തേജിപ്പിക്കുന്നതിനെയാണ് വിരലിടൽ എന്ന് പറയുന്നത്.
ഇത് ചെയ്യുന്നത് സ്വയമോ ഒരു ലൈംഗികപങ്കാളിയോ ആകാം.
ബാഹ്യകേളിയുടെ ഭാഗമായും ഇത് ചെയ്യാറുണ്ട്.
സ്ത്രീപുരുഷ ബന്ധത്തിൽ സ്ത്രീകളെ ലൈംഗികമായി ഉണർത്തുന്നതിന് കൈവിരലുകളുപയോഗിച്ച് യോനി, കൃസരി എന്നിവയെ ഉത്തേജിപ്പിക്കാവുന്നതാണെന്ന് കാമശാസ്ത്രഗ്രന്ഥങ്ങൾ അഭിപ്രായപ്പെടുന്നു.
വിരലുകൾ കൊണ്ട് ഈ ഭാഗങ്ങളെ മൃദുവായി ഉത്തേജിപ്പിക്കുന്നത് യോനിയിൽ നനവ് അഥവാ ലൂബ്രിക്കേഷൻ, വികാസം എന്നിവ നൽകുകയും സുഖകരമായ  ലൈംഗികബന്ധത്തിന് സഹായിക്കുകയും ചെയ്യുന്നു.
മലദ്വാരത്തിൽ സ്പർശിച്ച വിരൽ വൃത്തിയായി കഴുകാതെ യോനിയുമായി സമ്പർക്കത്തിൽ വന്നാൽ അത് അണുബാധയ്ക്ക് കാരണമാകാറുണ്ട്.
സുരക്ഷിത ലൈംഗികബന്ധം
കൈകളിൽ ലാറ്റക്സ് കൈയുറകൾ അണിയുകയാണെങ്കിൽ വിരലിടൽ ഒരു സുരക്ഷിത ലൈംഗികരീതിയായി കണക്കാക്കുന്നു.
വിരലിടുമ്പോൾ നഖങ്ങൾ വെട്ടി വൃത്തിയാക്കിയിട്ടില്ലെങ്കിൽ മുറിവുണ്ടാകാനും അതിൽ നിന്ന് അണുബാധയുണ്ടാകാനും സാധ്യതയുണ്ട്.
കൈകളിൽ മുറിവോ അണുബാധയോ ഉണ്ടെങ്കിൽ വിരലിടുന്ന സമയത്ത് പ്രത്യേകം ശ്രദ്ധിക്കണം.
ഇത് ചെയ്തതിനുശേഷം രോഗാണുക്കൾ പകരാതിരിക്കാൻ മറ്റെന്തെങ്കിലും ചെയ്യുന്നതിനുമുമ്പ് സോപ്പും ചൂടുവെള്ളവുമുപയോഗിച്ച് കൈകൾ നന്നായി വൃത്തിയാക്കണം.
യോനിയിലും മലദ്വാരത്തിലും വിരലിടുകയാണെങ്കിൽ രണ്ടിനും വേറെവേറെ കൈയുറകളുപയോഗിക്കണം.
മലദ്വാരത്തിലും യോനിയിലും ഒരേ വിരൽ കൊണ്ട് സ്പർശിക്കുകയാണെങ്കിൽ അത് യോനിയിൽ രോഗാണുബാധ പടരാൻ കാരണമാകും.
അവലംബം Fingering (sex) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിരാഡൂർ ക്ഷേത്രം
മലപ്പുറം ജില്ലയിൽ നിലമ്പൂർ താലൂക്കിൽ നിലമ്പൂർ മുനിസിപ്പാലിറ്റിയിൽ നിലമ്പൂർ നഗരപ്രാന്തത്തിൽ തന്നെ ആണ് വിരാഡൂർ ക്ഷേത്രം സ്ഥിതിചെയ്യുന്നത്  പഞ്ചായത്തിലാണ് വിരാഡൂർ ക്ഷേത്രത്തിൽ ഒരു മതിലകത്ത് തന്നെ വെത്യസ്ത നാലമ്പലങ്ങളായി ശിവൻ, ഭഗവതി എന്നിവർ പ്രധാന മൂർത്തികളായും അയ്യപ്പൻ, പാർത്ഥസാരത്ഥി എന്നിവർ ഉപദേവന്മാരായും ശ്രീകോവിലുകളുണ്ട്.
നിലമ്പൂർ കോവിലകത്തിന്റെ വകയാണ് ഈ ക്ഷെത്രം.
കേരളത്തിൽ ആദ്യമായി ക്ഷേത്രപ്രവേശനം നടപ്പായത് ഇവിടെ ആണ്.
പടിഞ്ഞാട്ട് അഭിമുഖമായി കുമാരി ഭാവത്തിൽ ഭഗവതി ആണ് കയറിചെല്ലുമ്പോൾ ആദ്യം കാണുന്ന നാലമ്പലം.
നിലമ്പൂർ കോവിലകത്തിന്റെ പൂർവികരായ കുടൽമണ്ണ കോവിലകത്തിന്റെയും സാമൂതിരിയുടെ യും പരദേവതയായ തിരുവിളയനാട് ദേവിയാണ് ഇവിടെ എന്ന് കരുതപ്പെടുന്നു.
അമ്പലത്തിലേക്ക് കയറി ഇടത് തിരിഞ്ഞാൽ വേറൊരു നാലമ്പലം ഭഗവതിയുടെ ചുറ്റമ്പലത്തിന് സമാന്തരമായി കാണാം.
അവിടെ കിഴക്കോട്ട് അഭിമുഖമായി ശിവൻ കുടികൊള്ളുന്നു.
പാർത്ഥസാരഥി, അയ്യപ്പൻ.
ശിവക്ഷേത്രത്തിനും ഭഗവതിക്ഷേത്രത്തിനും ഇടയിൽ കിഴക്ക് അഭിമുഖമായി പാർത്ഥസാരഥി രൂപത്തിൽ മഹാവിഷ്ണുവിന്റെ ശ്രീകോവിലുണ്ട്.
തിരിച്ച് പടിഞ്ഞാട്ടഭിമുഖമായി അയ്യപ്പന്റെ ശ്രീകോവിലും ഉണ്ട്.
മറ്റു പല ക്ഷേത്രങ്ങളേയും പോലെ പാണ്ഡവരുമായി ബന്ധിപ്പിച്ച് ഒരു കഥ ഇവിടെ നിലവിലുണ്ട്.
പാണ്ഡവർ വനവാസകാലത്ത് ബകനെ കൊന്നത് നിലമ്പൂർ ഭാഗത്താണെന്ന് ഇവിടുത്തുകാർ വിശ്വസിക്കുന്നു.
ബകന്റെ പുരിയായ  ഏകചക്രയെ എടക്കരയായും കൊന്നസ്ഥലമാണ് ചുങ്കത്തറ പഞ്ചായത്തിലെ കൊന്നമണ്ണയെന്നും വിരാഡൂർ എന്ന പേരു പാണ്ഡവർ അജ്ഞാതകാലത്ത് താമസിച്ച വിരാടപുരിയുമായി ബന്ധിപ്പിക്കുന്നു.
എത്തിചേരാൻ നിലമ്പൂർ നഗരത്തിൽ കോവിലകത്തെക്ക് പോകുന്ന വഴിയിൽ നഗരഹൃദയത്തിൽ നിന്നും 500 മീറ്റർ മാറിയാണ് ചരിത്രപ്രസിദ്ധമായ വിരാഡൂർ ക്ഷേത്രം സ്ഥിതിചെയ്യുന്നത്.
പുറത്തേക്കുള്ള കണ്ണീകൾ Viradur temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഉപഗ്രഹചിത്രം വിക്കിമാപ്പിയയിൽ നിന്നും ↑ നിലമ്പൂർ ചരിത്രം പേജ് 37.
നിലമ്പൂർ പരിസ്ഥിതി സംരക്ഷണ സമിതി.
വിരിപ്പ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ പരമ്പരാഗത നെൽകൃഷിയിലെ മൂന്ന് കൃഷിവേളകളിലൊന്നാണ്‌ വിരിപ്പ് .
മേടമാസത്തിൽ ആരംഭിക്കുന്ന വിരിപ്പ് കൃഷി ചിങ്ങം-കന്നിയോടെ കൊയ്യുന്നു.
മറ്റു രണ്ട് കൃഷിവേളകൾ മുണ്ടകനും ആഴം കൂടിയ പാടങ്ങളിൽ ചെയ്യുന്ന പുഞ്ചയുമാണ്‌ .
ഇരുപ്പൂ പാടങ്ങളിൽ ഒന്നാം വിളയായാണ്‌ വിരിപ്പ് ഇറക്കുന്നത്.
രണ്ടാം വിളയായി മുണ്ടകനും .
വിരിപ്പിനു കൂടുതലും വിതക്കുകയാന്‌ പതിവെങ്കിലും ചിലയിടങ്ങളിൽ ഞാറു പറിച്ചു നടലും പതിവുണ്ട്.
വിരിപ്പുകൊയ്ത്തിനെ കന്നിക്കൊയ്ത്ത് എന്നു പറയാറുണ്ട്.
ഇക്കാരണത്തല് വിരിപ്പൂകൃഷിയെ കന്നികൃഷി അഥവാ കന്നിപ്പൂവ് എന്നും പറയുന്നു.
വിശ്വചരിത്രാവലോകം ഇംഗ്ലീഷ് വിലാസം https://ml.wikipedia.org/wiki/Glimpses_of_World_History
ഇന്ത്യയുടെ പ്രഥമ പ്രധാന മന്ത്രിയും സ്വാതന്ത്രസമരസേനാനിയുമായിരുന്ന പണ്ഡിറ്റ്‌ ജവഹർലാൽ നെഹ്‌റു 1930-33 കാലഘട്ടത്തിൽ ജയിലിൽ വെച്ച് മകൾ ഇന്ദിരാ ഗാന്ധിക്ക് പത്തു വയസ്സുള്ളപ്പോൾ അയച്ച 196-ഓളം കത്തുകളുടെ സമാഹാരമാണ് വിശ്വചരിത്രാവലോകം എന്ന നാമത്തിൽ പ്രസിദ്ധീകരിക്കുന്നത്.
1928 ൽ നെഹ്‌റു ലോകചരിത്രത്തെയും സംസ്കാരങ്ങളെയും കുറിച്ച് ഇന്ദിരയ്ക്ക് അയച്ച മുപ്പതു കത്തുകൾ ഒരച്ഛൻ മകൾക്കയച്ച കത്തുകൾ എന്ന പേരിൽ പ്രസിദ്ധീകരിച്ചിരുന്നു.
അതിനു ലഭിച്ച മികച്ച പ്രതികരണമാണ് എല്ലാ കത്തുകളും പ്രസിദ്ധീകരിക്കാൻ പ്രചോദനമായതെന്ന് പുസ്തകത്തിൻറെ ആമുഖത്തിൽ നെഹ്‌റു പ്രസ്താവിച്ചിട്ടുണ്ട്.
ലോകത്തെയും ലോകച്ചരിത്രത്തെയും മകൾക്ക് പരിചിതമാക്കുക എന്ന ഉദ്ദേശ്യത്തോടെയാണ് അദ്ദേഹം കത്തുകളെഴുതിയത്‌.
6000 ബി.സി. മുതൽ ഗ്രന്ഥരചനാകാലം വരെയുള്ള മാനവരാശിയുടെ ചരിത്രത്തെ സർവ്വദിഗ്‌ദർശകമായി അവതരിപ്പിക്കുന്ന ഗ്രന്ഥമാണ് വിശ്വചരിത്രാവലോകം.
ആകെ 196 അധ്യായങ്ങളായിട്ടാണ് ഈ ഗ്രന്ഥം രചിച്ചിരിക്കുന്നത്.
ഇന്ദിരയ്ക്കയച്ച ഓരോ കത്തും ഓരോ അധ്യായവും ഓരോ യുഗത്തെപറ്റി പ്രതിപാദിക്കുന്നതുമാണ്.
ആദ്യത്തെ കത്തുകളിൽ മറ്റു മാതാപിതാക്കൾ മക്കൾക്ക്‌ നൽകുന്നപോലെ ഭൌതികമായ സമ്മാനങ്ങൾ മകൾക്ക് നൽകാൻ കഴിയാത്തതിൽ അദ്ദേഹം ഖേദം പ്രകടിപ്പിക്കുന്നുണ്ട്.
പകരമായി തനിക്കു കൈമുതലായുള്ള അറിവും വിദ്യയും തൻറെ ഹൃദയത്തിൽ നിന്നുള്ള വാക്കുകളുമായി കോർത്തിണക്കിയുള്ള സമ്മാനം മകൾക്കു നൽകാമെന്ന് വാക്കുകൊടുക്കുന്നു.
എല്ലാ സാമ്രാജ്യങ്ങളെക്കുറിച്ചും സംസ്കാരങ്ങളെക്കുറിച്ചും വിശദമായി പരാമർശിക്കുന്ന ഈ പുസ്തകത്തിൽ പല സംഭവങ്ങളെയും ഹാസ്യാത്മകമായി വർണ്ണിക്കുകയും നിത്യ ജീവിത സംഭവങ്ങളോട് ഉപമിക്കുകയും ചെയ്തിട്ടുണ്ട്.
യൂറോപ്യൻ കോണിൽ നിന്നല്ലാതെയുള്ള ആധുനിക ലോകത്തിലെ ആദ്യ ചരിത്ര അവലോകനമായി ഈ കൃതിയെ കണക്കാക്കാം.
പതിനാറാം നൂറ്റാണ്ട് മുതലുള്ള ചരിത്രത്തിലെ യൂറോപ്യൻ ആധിപത്യം പരിഗണിച്ചും എന്നാൽ അതേ കാലഘട്ടത്തിലെ ഏഷ്യൻ സാമ്രാജ്യങ്ങളായ മോങ്കോളിനെയും മുഗളിനെയും ഉയർത്തിക്കാട്ടിയാണ് ഈ കൃതി മുന്നോട്ട് കൊണ്ട് പോകുന്നത്.
ചെങ്കിസ് ഖാനെ ലോകചരിത്രത്തിലെ ഏറ്റവും ശക്തനായ പടത്തലവനായും നേതാവായും അദ്ദേഹം കാണുന്നു.
ഭാരതത്തിലെ ഒന്നാം സ്വാതന്ത്രസമരത്തെക്കുറിച്ചും  ശിപായി ലഹളയെക്കുറിച്ചും സാർ ചക്രവർത്തിമാരെക്കുറിച്ചും ലെനിനെക്കുറിച്ചും മഹാത്മാ ഗാന്ധിയെക്കുറിച്ചുമെല്ലാം അദ്ദേഹം പരാമർശിച്ചിട്ടുണ്ട്.
ജയിലിലായിരുന്നതുകൊണ്ട് അവലംബത്തിനായി ആവശ്യത്തിന് പുസ്തകമൊന്നും അദ്ദേഹത്തിന് ലഭിച്ചിരുന്നില്ല.
അതുകൊണ്ടുതന്നെ വായിച്ച പുസ്തകങ്ങളെക്കുറിച്ചെഴുതിയ കുറിപ്പുകളാണ് അദ്ദേഹം അവലംബമായി ഉപയോഗിച്ചത്.
തനിക്കു സഹായകരമായ പുസ്തകങ്ങളിൽ എച്ച്.ജി. വെൽസ് രചിച്ച ഔട്ട്‌ലൈൻ ഓഫ് ദി ഹിസ്റ്ററിയെപറ്റി ആമുഖത്തിൽ പ്രത്യേകം പറയുന്നു.
↑ ↑ https://secure.mathrubhumi.com/books/reference/bookdetails/2351/viswacharithravalokanam-new#.
WIPBuVV97IV ↑ https://www.scribd.com/doc/207516258/Jawaharlal-Nehru-Glimpses-of-World-History
വിശ്വജ്യോതി കോളേജ് ഓഫ് എഞ്ചിനീറിങ് വാഴക്കുളം ഇംഗ്ലീഷ് വിലാസം https://ml.wikipedia.org/wiki/Viswajyothi_College_of_Engineering_and_Technology
കേരളത്തിലെ സ്വാശ്രയ കോളേജൂകളിലൊന്നാണ് മൂവാറ്റുപുഴയ്ക്കടുത്തുള്ള വാഴക്കുളത്തു സ്ഥിതി ചെയ്യുന്ന വിശ്വജ്യോതി എഞ്ചിനീയറിങ് കോളേജ് .
2001 ൽ ആണ് ഈ കോളേജ് പ്രവർത്തനമാരംഭിച്ചത്.
ഇലക്ട്രോണിക്സ് കമ്യൂണിക്കേഷൻ എഞ്ചിനീയറിങ് , കംപ്യൂട്ടർ സയൻസ് എഞ്ചിനീയറിങ് , മെക്കാനിക്കൽ എഞ്ചിനീയറിങ് , ഇലക്ട്രിക്കൽ ഇലക്ട്രോണിക്സ് എഞ്ചിനീയറിങ് , ഇൻഫർമേഷൻ ടെക്നോളജി എന്നീ മേഖലകളിൽ വിശ്വജ്യോതി എഞ്ചിനീയറിങ് കോളേജ് പാഠ്യപദ്ധതികൾ നടത്തുന്നു.
മഹാത്മാഗാന്ധി സർവ്വകലാശാലയുടെ കീഴിൽ ആണ് കോളേജ് പ്രവർത്തിക്കുന്നത്.
അവലംബം ബാഹ്യ ലിങ്കുകൾ ഔദ്യോഗിക വെബ്സൈറ്റ് ( Mobile )
9°57′04″N 76°37′52″E ﻿ / ﻿ 9.951°N 76.631°E ﻿ / 9.951; 76.631
വിശ്വനാഥ് പ്രസാദ് തിവാരി ഇംഗ്ലീഷ് വിലാസം https://ml.wikipedia.org/wiki/Vishwanath_Prasad_Tiwari
ഹിന്ദിയിലെ പ്രമുഖ കവിയും സാഹിത്യ വിമർശകനും കേന്ദ്ര സാഹിത്യ അക്കാദമി പ്രസിഡന്റുമാണ് വിശ്വനാഥ് പ്രസാദ് തിവാരി(ജനനം: 1940) ജീവിതരേഖ
യു.പിയിലെ ഗൊരഖ്പൂർ ഭേരിഹരിയിൽ ജനിച്ചു.
ഗൊരഖ്പൂർ സർവകലാശാലയിൽ പ്രൊഫസറായി ജോലി ചെയ്തു.
40ഓളം പുസ്തകങ്ങൾ എഴുതിയിട്ടുണ്ട്.
കൃതികൾ ഫിർ ഭി കുച്ഛ് രഹ് ജായേഗാ (കവിത) പുരസ്കാരങ്ങൾ വ്യാസ് സമ്മാൻ (2010) പുഷ്കിൻ അവാർഡ് (മോസ്കോ) അവലംബം ↑
വിശ്വഭാനു ഇംഗ്ലീഷ് വിലാസം https://ml.wikipedia.org/wiki/Vi%C5%9Bvabh%C4%81nu%E1%B8%A5
പ്രമുഖ മലയാള സാഹിത്യകാരനും, സംസ്കൃതപണ്ഡിതനുമായിരുന്ന ഡോ.പി.കെ. നാരായണപിള്ള രചിച്ച സംസ്കൃത മഹാകാവ്യമാണ് വിശ്വഭാനു.
ഈ കൃതിക്ക് 1982 ലെ സംസ്കൃത ത്തിനുള്ള കേന്ദ്രസാഹിത്യ അക്കാദമി അവാർഡ് ലഭിച്ചു.
സ്വാമി വിവേകാനന്ദന്റെ ജീവിതത്തെ അധികരിച്ചുള്ള കാവ്യമാണിത്.
പുരസ്കാരങ്ങൾ കേന്ദ്രസാഹിത്യ അക്കാദമി പുരസ്കാരം (1982) ഉത്തർപ്രദേശ് സംസ്കൃത അക്കാദമിയുടെ പുരസ്കാരം അവലംബം ↑
വിശ്വനാഥ സത്യനാരായണ ഇംഗ്ലീഷ് വിലാസം https://ml.wikipedia.org/wiki/Viswanatha_Satyanarayana ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വിശ്വനാഥ സത്യനാരായണ ഒരു ആധുനിക തെലുങ്ക് സാഹിത്യകാരനായിരുന്നു ( 10 സെപ്റ്റംബർ , 1895 – 18 ഒക്ടോബർ , 1976 ),.
കവി സാമ്രാട്ട് എന്ന് പേരിലാണ് ഇദ്ദേഹം അറിയപ്പെട്ടിരുന്നത്.
ആന്ധ്രപ്രദേശിലെ കൃഷ്ണ ജില്ലയിൽ ജനിച്ചു.
തിരുപതി വെങ്കട്ട കവുളു ദ്വയത്തിന്റെ ശിഷ്യനായിരുന്നു.
ക്ലാസിക്കൽ ശൈലിയിലുള്ളതാണ് ഇദ്ദേഹത്തിന്റെ കവിതകൾ.
രാമായണ കൽപ വൃക്ഷം , കിന്നെർസനി പട്ടളു , വെയിപഡഗളു എന്നിവയാണ് ഇദ്ദേഹത്തിന്റെ പ്രശസ്ത കൃതികൾ.
വെയിപഡഗളു എന്ന കൃതി പിന്നീട് മുൻ പ്രധാനമന്ത്രി പി.വി. നരസിംഹറാവു ഹിന്ദിയിലേക്ക് മൊഴിമാറ്റം നടത്തി.
1970 -ൽ ഇദ്ദേഹത്തിന് ജ്ഞാനപീഠവും പത്മഭൂഷണും ലഭിച്ചു.
അവലംബം Viswanatha Satyanarayana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിശ്വഭാരതി സർവ്വകലാശാല ഇംഗ്ലീഷ് വിലാസം https://ml.wikipedia.org/wiki/Visva-Bharati_University
പശ്ചിമ ബംഗാളിലെ ശന്തിനികേതനിൽ പ്രവർത്തിക്കുന്ന ഒരു കേന്ദ്രീയ പൊതു സർവകലാശാലയാണ് വിശ്വഭാരതി സർ‌വകലാശാല .
നോബെൽ പുരസ്കാര ജേതാവായ രവീന്ദ്രനാഥ ടാഗോറാണ് ഇതിന്റെ സ്ഥാപകൻ.
1921 ഡിസംബർ 23-നാണു ഈ സർവകലാശാല പ്രവർത്തനം തുടങ്ങിയത്.
ഭാരതത്തിനു സ്വാതന്ത്ര്യം കിട്ടുന്നതിനു മുൻപ്, വിശ്വഭാരതിയെ ഒരു കലാലയം മാത്രമായേ കണക്കാക്കിയിരുന്നുള്ളൂ.
1951 മെയ്‌ മാസത്തിൽ, പാർലിമെന്റ് നിയമനിർമ്മാണം നടത്തി വിശ്വഭാരതിയെ കേന്ദ്രീയ സർവകലാശാലയായി ഉയർത്തി .
1863 ൽ, രവീന്ദ്രനാഥ ടാഗോരിന്റെ പിതാവ് മഹർഷി ദെബേന്ദ്രഥ ടാഗോർ ഏഴു ഏക്കർ സ്ഥലത്ത് ഉണ്ടാക്കിയ ഒരു പ്രാർത്ഥനാ മന്ദിരമാണ്‌ ഇന്നത്തെ സർവകലാശായയായി വികസിച്ചത്.
1888-ൽ അദ്ദേഹം സ്ഥലവും കെട്ടിടവും, ബ്രഹ്മവിദ്യാലയവും അനുബന്ധ വായനശാലയും ഉണ്ടാക്കാൻ വിട്ടുകൊടുത്തു.
1901 ഡിസംബർ 22നു ബ്രഹ്മചര്യശ്രമം എന്ന പേരിൽ ഔപചാരികമായി രവീന്ദ്രനാഥിന്റെ വിദ്യാലയം പ്രവർത്തനം തുടങ്ങി.
രവീന്ദ്രനാഥ ടാഗോറിന് ബ്രിട്ടീഷുകാരുടെ വിദ്യാഭ്യാസ രീതികളോട് വിയോജിപ്പുണ്ടായിരുന്നു.
അതിനാൽ അദ്ദേഹം തന്റെ വിദ്യാലയത്തിൽ പൌരാണിക ഭാരത്തിലുണ്ടായിരുന്ന മൂല്യാധിഷ്ഠിത വിദ്യാഭ്യാസമാണ് വിഭാവനം ചെയ്തത്.
ആയതിനാൽ ഇവിടുത്തെ പഠനവും പഠനവിഷയങ്ങളും ഇതര വിദ്യാലയങ്ങളിൽനിന്നും വളരെ വ്യത്യസ്തമായിരുന്നു.
ലാളിത്യമായിരുന്നു ഈ വിദ്യാലയത്തിന്റെ മുഖമുദ്ര.
അദ്ധ്യയനം തുറസ്സായ മരച്ചുവട്ടിലായിരുന്നു.
ക്ലാസ്മുറിയുടെ നാല് ഭിത്തികൾ വിദ്യാർഥികളുടെ മനസ്സിനെ സങ്കുചിതമാക്കുമെന്നായിരുന്നു ടാഗോറിന്റെ അഭിപ്രായം.
തുടക്കത്തിൽ സംഗീതം, ചിത്രകല, നാടകം മുതലായവയായിരുന്നു ഇവിടുത്തെ പഠനവിഷയങ്ങൾ.
അധ്യാപകരും വിദ്യാർഥികളും ഒരേ സാമൂഹ്യ സാംസ്കാരിക നിലവാരത്തിലായിരുന്നു.
വിദ്യാർഥികൾക്ക് അവരുടെ കഴിവുകളെ കണ്ടെത്തി പരിപോഷിപ്പിക്കുന്നതിനുള്ള ഒരു അന്തരീക്ഷമാണ് ഇവിടെ ഉണ്ടായിരുന്നത്.
1921 ഡിസംബർ 22നു, വിശ്വഭാരതി സ്വന്തം ഭരണഘടനയുള്ള ഒരു പൊതു സ്ഥാപനമായി രജിസ്റ്റർ ചെയ്തു.
ഈ സർവകലാശാലയുടെ ഉന്നതാധികാരികൾ  'പരിദർശക' (visitor), 'പ്രധാന' (Rector), 'ആചാര്യ' (chancellor),  'ഉപാചാര്യ' (vice chancellor) എന്നിവരാണ്.
സർവകലാശാലയുടെ പരിദർശക ഭാരതത്തിന്റെ രാഷ്ട്രപതി ആണ്,
പശ്ചിമ ബംഗാൾ ഗവർണർ ആണ് പ്രധാന.
രാഷ്ട്രപതി ആണ് ആചാര്യയെയും ഉപാചാര്യയെയും നിയമിക്കുന്നത്.
സർവകലാശാലയുടെ ദൈനംദിന കാര്യങ്ങൾ നിർവഹിക്കുന്നത് ഇതിന്റെ കർമ സമിതി(Executive Council)യാണ്.
ആചാര്യയാണ് കർമ സമിതിയുടെ അദ്യക്ഷൻ.
സർവകലാശാലയുടെ വിവിധ അപ്പീസുകളും സ്ഥാപനങ്ങളും ശാന്തിനികേതനിലും ശ്രീനികേതനിലും ആണ്.
വിശ്വജിത് ഗുപ്ത
ഇന്ത്യക്കാരനായ ഒരു പാലിയൻറോളജിസ്റ്റാണ് വിശ്വ ജിത് ഗുപ്ത ( ജനനം 14 നവംബർ 1942)      പഞ്ചാബ് സർവകലാശാലയിൽ പാലിയൻറോളജി ഇൻസ്റ്റിറ്റ്യൂട്ടിൻറെ ഡയറക്ടറായിരുന്നു.
ഫോസിൽ ഗവേഷണത്തിൽ വലിയതോതിലുള്ള തട്ടിപ്പ് നടത്തിയതിനാൽ കുപ്രസിദ്ധനാണ് വിശ്വജിത് ഗുപ്ത,
20 വർഷത്തെ പഠനപ്രവർത്തനങ്ങളെ അടിസ്ഥാനമാക്കിയാണ് താൻ 400-ലധികം ഗവേഷണ പ്രബന്ധങ്ങൾ രചിച്ചതെന്ന് ഗുപ്ത അവകാശപ്പട്ടിരുന്നു.
ഇതിൽ സംശയം തോന്നിയ ഓസ്‌ട്രേലിയൻ ജിയോളജിസ്റ്റായ ജോൺ ടാലന്റ് ഗുപ്തയുടെ കണ്ടെത്തലുകളെ സൂക്ഷ്മപരിശോധനയ്ക്ക് വിധേയമാക്കി.
ഏകദേശം ഒമ്പത് വർഷം എടുത്തു നടത്തിയ പഠനത്തിലൂടെ ടാലന്റ് ഗുപ്തയുടെ തട്ടിപ്പുകൾ പൂറത്തുകൊണ്ടു വന്നു.
നേപ്പാളിലെ റോഡ് കട്ട് സൈറ്റ് സന്ദർശിച്ച ടാലന്റും ജോൺ പിക്കറ്റും ചേർന്നാണ് തട്ടിപ്പിന്റെ കണ്ടെത്തൽ ആരംഭിച്ചത്, അവിടെ ഗുപ്ത ഡെവോണിയൻ കോനോഡന്റ് ഫോസിലുകളുടെ സമൃദ്ധമായ എണ്ണം റിപ്പോർട്ട് ചെയ്തിരുന്നു.
അദ്ദേഹം സൂചിപ്പിച്ച ഇരുപതോളം സ്ഥലങ്ങളിൽ ഫോസിലുകളൊന്നും അവർ കണ്ടെത്തിയില്ല, എന്നാൽ സിലൂറിയൻ കാലഘട്ടത്തിലെ ഫോസിൽ ലഭിച്ച ഒരു സൈറ്റ് അവർ കണ്ടെത്തി.
രണ്ട് പ്രബന്ധങ്ങളിൽ ഒരേ ചിത്രം ഗുപ്ത ഉപയോഗിച്ചത് അവർ കണ്ടെത്തി.
ഇത് പിശകാകാനുള്ള   സാധ്യത അവർ പരിഗണിച്ചിരുന്നു.
എന്നാൽ 1879- ൽ ജോർജ്ജ് ജെന്നിംഗ്സ് ഹിൻഡെ ന്യൂയോർക്കിന് സമീപം ശേഖരിച്ച മാതൃകകൾക്ക് സമാനമായ ഫോസിലുകളുടെ ചിത്രീകരണങ്ങൾ ഗുപ്ത ഉപയോഗിച്ചതായി കൂടുതൽ വിശദമായ പരിശോധനയിൽ അവർ കണ്ടെത്തി.
അവർ സഹ രചയിതാക്കളുമായി അഭിമുഖം നടത്തുകയും ഗുപ്തയുമായി പല അവസരങ്ങളിലും സംസാരിക്കുകയും ഒമ്പത് വർഷത്തെ ഗവേഷണത്തിന് ശേഷം വഞ്ചനയുടെ മനഃപൂർവ്വമായ സ്വഭാവത്തെയും തോതിനെയും കുറിച്ച് വിശദമായ ആരോപണങ്ങൾ ഉന്നയിക്കുകയും ചെയ്തു.
തന്റെ സഹപ്രവർത്തകരുടെ ക്രെഡൻഷ്യലുകൾ ചൂണ്ടിക്കാട്ടി ഗുപ്ത അവകാശവാദങ്ങളോട് പ്രതികരിക്കാൻ ശ്രമിച്ചു.
തട്ടിപ്പിൻറെ വിവരങ്ങൾ പുറത്തു വന്നതോടെ പല സഹപ്രവർത്തകരും തങ്ങൾ തെറ്റിദ്ധരിപ്പിക്ക പ്പെട്ടുവെന്ന് മനസ്സിലാക്കി.
ഗുപ്തയിലുള്ള വിശ്വാസത്താൽ വ്യക്തമായ പല വൈരുദ്ധ്യങ്ങളും വിരോധാഭാസ ഫലങ്ങളും അവർ അവഗണിക്കുകയായിരുന്നു.
വിവിധ സ്ഥലങ്ങളിൽ നിന്ന് ക്ലെയിം ചെയ്ത സാമ്പിളുകളുടെ പുനരുപയോഗം, മറ്റൊരിടത്ത് നഷ്ടപ്പെട്ടതായി കണ്ടെത്തിയ ഒരു മാതൃകയുടെ ഉപയോഗം, ചിത്രങ്ങളുടെ കോപ്പിയടി എന്നിവ ഉൾപ്പെടെയുള്ള മറ്റ് തെറ്റായ പ്രവർത്തനങ്ങളും റിപ്പോർട്ട് ചെയ്യപ്പെട്ടിട്ടുണ്ട്.
ജോൺ ടാലന്റിന് ഗുപ്തയിൽ നിന്ന് വധഭീഷണി ഉണ്ടായിരുന്നു.
എബിസിക്ക് നൽകിയ അഭിമുഖത്തിൽ, തട്ടിപ്പിന്റെ വിശദാംശങ്ങൾ വെളിപ്പെടുത്തുമെന്ന് ഭീഷണിപ്പെടുത്തിയ ഗുപ്തയുടെ ഡിപ്പാർട്ട്‌മെന്റിലെ ഒരു സാങ്കേതിക വിദഗ്‌ദ്ധൻ വാഹനാപകടത്തിൽ കൊല്ലപ്പെട്ടതായി അദ്ദേഹം രേഖപ്പെടുത്തി.
തന്റെ ശത്രുക്കളെ പരിക്കേൽപ്പിക്കാൻ ഗുപ്ത തട്ടിക്കൊണ്ടുപോയവർക്ക് പണം വാഗ്ദാനം ചെയ്തതായി ടാലന്റ് റിപ്പോർട്ട് ചെയ്തു.
സെൻക്കൻബെർഗ് മ്യൂസിയം പ്രസിദ്ധീകരിച്ച ടാലന്റിൻറെ  റിപ്പോർട്ടിന്റെ ഇന്ത്യൻ സഹ-രചയിതാക്കളിൽ ഒരാളുടെ പ്രായമായ അമ്മ ഒരു റോഡപകടത്തിൽ പെട്ട് ഗുരുതരമായി പരിക്കേൽക്കുകയും നിരവധി വാരിയെല്ലുകൾ ഒടിയുകയും ചെയ്തത് പ്രതികാരമാണെന്ന് സംശയിക്കുന്നു.
നാല് വർഷത്തെ അന്വേഷണം നടത്തിയ ശേഷം ഗുപ്തയെ ചണ്ഡീഗഢിലെ പഞ്ചാബ് സർവകലാശാലയിലെ പുരാജീവശാസ്ത്രം ഇൻസ്റ്റിറ്റിയൂട്ട് ഡയറക്ടർ സ്ഥാനത്തു നിന്ന് സസ്പെൻഡ് ചെയ്തു.
എന്നാൽ ഒരു കോടതി ഉത്തരവിൻറെ അടിസ്ഥാനത്തിൽ പദവി പിന്നീട് പുനഃസ്ഥാപിച്ചു.
2002 ൽ സൂപ്പർ ആനുവേഷൻ ആനുകൂല്യങ്ങളോടെ ഗുപ്ത "സ്വാഭവികമായി" വിരമിച്ചു റഫറൻസുകൾ
വിശ്വദർശനം (കവിത)
ജി. ശങ്കരക്കുറുപ്പ് രചിച്ച കവിതാ ഗ്രന്ഥമായ വിശ്വദർശനം എന്ന കൃതിക്കാണ് 1961-ൽ കവിതാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്.
1963-ൽ ഈ കൃതിക്ക് കേന്ദ്ര സാഹിത്യ അക്കാദമി പുരസ്കാരവും ലഭിക്കുകയുണ്ടായി .
ലിബ്ബി ട്രിക്കെറ്റ് ഇംഗ്ലീഷ് വിലാസം https://ml.wikipedia.org/wiki/Libby_Trickett
വിരമിച്ച ഓസ്‌ട്രേലിയൻ നീന്തൽതാരമാണ് ലിസ്ബെത്ത് കോൺസ്റ്റൻസ് "ലിബി" ട്രിക്കറ്റ്, ഒ‌എ‌എം (നീ ലെന്റൺ; ജനനം 28 ജനുവരി 1985).
2004-ലെ സമ്മർ ഒളിമ്പിക്സ്, 2008-ലെ സമ്മർ ഒളിമ്പിക്സ്, 2012-ലെ സമ്മർ ഒളിമ്പിക്സ് എന്നിവയിൽ സ്വർണ്ണമെഡൽ ജേതാവും ഷോർട്ട് കോഴ്‌സ് (25 മീറ്റർ) 100 മീറ്റർ ഫ്രീസ്റ്റൈലിൽ ലോക റെക്കോർഡ് ഉടമയുമായിരുന്നു അവർ.
സോമർവില്ലെ ഹൗസിലാണ് ട്രിക്കറ്റ് വിദ്യാഭ്യാസം നേടിയത്.
2007 ഏപ്രിൽ 7 ന് സിഡ്നി ഹാർബറിലെ തരോംഗ മൃഗശാലയിൽ കർശന സുരക്ഷയുടെ പശ്ചാത്തലത്തിൽ നീന്തൽ താരം ലൂക്ക് ട്രിക്കറ്റിനെ വിവാഹം കഴിച്ചു.
വനിതാ മാസികയായ ന്യൂ ഐഡിയയുമായി ദമ്പതികൾ നടത്തിയ പ്രത്യേക ഫോട്ടോ ഇടപെടൽ കാരണം "walking tent" വഴിയാണ് ദമ്പതികൾ പ്രവേശിച്ചത്.
ഫോട്ടോയിൽ നിന്നു ലഭിച്ച ലാഭം മൂന്ന് ചാരിറ്റികൾക്കിടയിൽ വിഭജിച്ചതായി ദമ്പതികൾ പിന്നീട് വെളിപ്പെടുത്തി.
2014 ഓഗസ്റ്റിൽ ഗർഭം അലസൽ സംഭവിച്ചതിനെത്തുടർന്ന് സെപ്റ്റംബറിൽ 2015 മാർച്ചിൽ വരാനിരിക്കുന്ന ആദ്യ കുഞ്ഞിനെ പ്രതീക്ഷിക്കുന്നതായി ദമ്പതികൾ പ്രഖ്യാപിച്ചു.
2015 ഓഗസ്റ്റ് 31 ന് പോപ്പി ഫ്രാൻസെസ് ട്രിക്കറ്റ് എന്ന പെൺകുട്ടിക്ക് അവർ ജന്മം നൽകി.
അവരുടെ രണ്ടാമത്തെ മകളായ എഡ്വിന ഡെയ്‌സി "എഡ്ഡി" ട്രിക്കറ്റ് 2018 ഫെബ്രുവരി 23 ന് ജനിച്ചു.
2008-ലെ ഓസ്‌ട്രേലിയൻ ഒളിമ്പിക് സെലക്ഷൻ ട്രയലിൽ അവരുടെ വിവാഹ നാമം ഉപയോഗിച്ചു.
2009 സെപ്റ്റംബർ 9 ന് നീന്തലിൽ നിന്ന് വിരമിക്കുകയും വിരമിക്കൽ പരിഗണിക്കുകയും ചെയ്യുമെന്ന് അവർ പ്രഖ്യാപിച്ചു.
2009 ഡിസംബർ 14 ന് അവർ 24 ആം വയസ്സിൽ നീന്തലിൽ നിന്ന് വിരമിക്കുകയും എന്നാൽ 2010 സെപ്റ്റംബറിൽ, താൻ മത്സരത്തിലേക്ക് മടങ്ങുമെന്ന് പ്രഖ്യാപിക്കുകയും ചെയ്തു.
2003 മാർച്ചിൽ ഓസ്‌ട്രേലിയൻ ചാമ്പ്യൻഷിപ്പിൽ മത്സര രംഗത്ത് ട്രിക്കറ്റ് ഉയർന്നുവരികയും ജൂലൈ മാസത്തോടെ ബാഴ്‌സലോണയിൽ നടന്ന ലോക ചാമ്പ്യൻഷിപ്പിൽ ഒന്നിലധികം മത്സരങ്ങളിൽ മെഡൽ മത്സരാർത്ഥിയാകുകയും ചെയ്തു.
2003-ലെ ലോക ചാമ്പ്യൻഷിപ്പിൽ, 50 മീറ്റർ ഫ്രീസ്റ്റൈലിൽ വെങ്കല മെഡൽ നേടിയ ട്രിക്കറ്റ് അന്താരാഷ്ട്ര തലത്തിൽ തന്റെ ആദ്യ വ്യക്തിഗത മെഡൽ കരസ്ഥമാക്കി.
അതേസമയം 100 മീറ്റർ ഫ്രീസ്റ്റൈലിൽ 5 ആം സ്ഥാനത്തും 50 മീറ്ററിൽ 14 ഉം 100 മീറ്റർ ബട്ടർഫ്ലൈയിൽ 19 ഉം സ്ഥാനം നേടി.
4 × 100 മീറ്റർ ഫ്രീസ്റ്റൈൽ റിലേയിൽ മറ്റൊരു വെങ്കലം നേടി.
അവരുടെ ഏറ്റവും വേഗതയേറിയ 100 മീറ്റർ ഫ്രീസ്റ്റൈൽ സ്പ്രിന്റ്, റിലേയിൽ ലീഡ് ഓഫ് ലെഗിൽ അവർ വ്യക്തിഗത 100 മീറ്റർ ഫ്രീസ്റ്റൈലിൽ മറ്റൊരു വെങ്കലം നേടുമായിരുന്നു.
ഓസ്‌ട്രേലിയൻ ഡാർക്ക് ഫൈബർ കാരിയറായ മെഗാപോർട്ടിൽ ഒരു ദേശീയ ചാനലായും പങ്കാളി മാനേജരായും നിലവിൽ ട്രിക്കറ്റ് ജോലി ചെയ്യുന്നു.
2004-ലെ ഏഥൻസ് ഒളിമ്പിക്സ്
50 മീറ്റർ ഫ്രീസ്റ്റൈലിൽ വെങ്കല മെഡൽ ജേതാവായിരുന്നു ട്രിക്കറ്റ്.
2004 മാർച്ച് 31 ന് ഓസ്‌ട്രേലിയയിലെ സിഡ്‌നിയിൽ നടന്ന ഒളിമ്പിക് നീന്തൽ ട്രയൽസിൽ സ്ഥാപിച്ച 100 മീറ്റർ ഫ്രീസ്റ്റൈൽ ലോക റെക്കോർഡിന്റെ (53.66) ഉടമയായിരുന്നു അവർ, എന്നാൽ 2004-ലെ ഏഥൻസ് ഒളിമ്പിക്സിൽ സെമി ഫൈനലിൽ സഹതാരം ജോഡി ഹെൻ‌റിയോട് (53.52) പരാജയപ്പെട്ടു.
2005-ലെ ലോക അക്വാട്ടിക്സ് ചാമ്പ്യൻഷിപ്പ്
2005 ജൂലൈയിൽ, കാനഡയിലെ മോൺ‌ട്രിയലിൽ‌ നടന്ന 2005 ലെ ലോക അക്വാട്ടിക്സ് ചാമ്പ്യൻ‌ഷിപ്പിൽ‌, മീറ്റിന്റെ ഫോം നീന്തൽ‌ക്കാരിൽ ഒരാളായിരുന്നു ട്രിക്കറ്റ്.
24.59 സമയത്തിനുള്ളിൽ 50 മീറ്റർ ഫ്രീസ്റ്റൈൽ നേടി അവർ അന്താരാഷ്ട്ര തലത്തിൽ കന്നി ചാമ്പ്യൻഷിപ്പ് നേടി.
100 മീറ്റർ ബട്ടർഫ്ലൈയിൽ (57.37) വെള്ളി മെഡലും അവർ നേടി.
മൂന്ന് റിലേ ടീമുകളിൽ അംഗമായിരുന്നു.
4 × 100 മീറ്റർ ഫ്രീസ്റ്റൈൽ റിലേ, 4 × 100 മീറ്റർ മെഡ്‌ലി റിലേ, 4 × 200 മീറ്റർ ഫ്രീസ്റ്റൈൽ റിലേ ടീമുകൾ, സ്വർണം (3: 37.22), സ്വർണം (3: 57.47) ), അതത് ഇവന്റുകളിൽ വെള്ളി (7: 54.00) എന്നിവ നേടി.
4 × 200 മീറ്റർ ഫ്രീസ്റ്റൈൽ റിലേയുടെ ഫൈനലിൽ ചരിത്രത്തിലെ ഏറ്റവും വേഗമേറിയ നാലാമത്തെ തവണ 1: 57.06 ലീഡ്-ഓഫ് നീന്തൽക്കാരിയായി ട്രിക്കറ്റ് രേഖപ്പെടുത്തി.
വ്യക്തിഗത സ്വർണ്ണ മെഡൽ ജേതാവായ ഫ്രാൻസിലെ സോളെൻ ഫിഗ്യൂസിനേക്കാൾ (1.58.60) 1.5 സെക്കൻഡ് സമയം കൂടുതലായിരുന്നു ഇത്.
ഓസ്ട്രേലിയൻ ചാമ്പ്യൻഷിപ്പിൽ മൂന്നാം സ്ഥാനത്തെത്തിയതിനാൽ വ്യക്തിഗത 100 മീറ്റർ ഫ്രീസ്റ്റൈലിൽ ട്രിക്കറ്റ് മത്സരിച്ചില്ല.
എന്നാൽ അവരുടെ 100 മീറ്റർ ഫ്രീസ്റ്റൈൽ സ്പ്ലിറ്റ് സമയം വ്യക്തിഗത 100 മീറ്റർ ഫ്രീസ്റ്റൈൽ സ്വർണ്ണ മെഡൽ ജേതാവും ലോക റെക്കോർഡ് ഉടമയുമായ ജോഡി ഹെൻറിയേക്കാൾ വേഗത്തിലായിരുന്നു.
മെഡ്‌ലി റിലേയുടെ ഫൈനലിൽ അവർ നീന്തൽ ബഹുമതി നേടി.